kardosdrur/scandi-wiki huggingface dataset:
Claude Cohen-Tannoudji

Claude Cohen-Tannoudji (født 1. april 1933) er en fransk fysiker. Han modtog nobelprisen i fysik i 1977 sammen med Steven Chu og William Daniel Phillips for forkning i metoder til laserkøling og indfangning af atomer. Han er fortsat en aktiv forsker på École Normale Supérieure i Paris.

Referencer

Eksterne henvisninger 

Fysikere fra Frankrig
Nobelprismodtagere i fysik
Nobelprismodtagere fra Frankrig
William D. Phillips

William Daniel Phillips (født 5. november 1948) er en amerikansk fysiker: Han modtog nobelprisen i fysik i 1997 sammen med Steven Chu og Claude Cohen-Tannoudji for forskning i laserkøling og særligt for opfindelsen af Zeeman Slower til at mindske hastigheden på atomer i gasform.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
LZ 13 Hansa

LZ 13 Hansa (eller blot Hansa) var et civilt tysk luftskib, der fløj første gang i 1912. Det blev bygget af Luftschiffbau Zeppelin til DELAG til at transportere passagerer og post, og det fløj den første internationale passagerrute, hvor den besøgte Danmark og Sverige i september 1912. I 1913 blev det hyret af Kaiserliche Marine som træningsfartøj, og med udbruddet af første verdenskrig blev det beslaglagt af den tyske hær til at udføre bombninger, rekononcering og som træningsfartøj.

Design
Hansa var søsterskib til LZ 11 Viktoria Luise, der var de færste to G klasse luftskibe, der blev bygget. Designet var en forstørret udgave af LZ 10 Schwaben, der var blevet gjort 7,9 m længere, for at give plads til en ekstra gasbeholder, og de fik en lidt kraftigere motor.

Tekniske data 
 Volumen: 18.700 m³ hydrogen
 Længde: 148 m
 Diameter: 14,0 m
 Egenvægt: 20,25 t
 Nyttelast: 6,3 t
 Fremdrift: Tre Maybach-Motoren på 170 PS
 Hastighed: 22,2 m/s

Civile flyvninger 

Den lukkede passagerkabine sad fast på skroget bagved en åben kontrolkabine, og der var plads til 24 passagerer. Fra 1912 til 1914 fløj Hansa hovedsageligt mellem Hamborg og Potsdam, og det var i Dresden, da første verdenskrig brød ud. 
Grev Zeppelin kommanderede Hansa på den første kommercielle luftskibsrute til Danmark og Sverige den 19. september 1912.

Dette var den første kommercielle luftskibsflyvning uden for Tyskland. Klik på de blå glober for at se ruten, den fulgte:
 03:55  Luftskibet havde afgang tidlig morgen fra Hamborg, Tyskland
 07:15  over Hyllekrog på Lolland
 07:20  over Gedser
 08:00  over Maribo
 08:25  over Vordingborg
 08:40  over Faxe
 09:10  over Herfølge
 09:30  over Køge
 10:00  over Taastrup
 10:20  landede i København, hvor passagerene skrev postkort til deres familie i Tyskland
 11:55  afgang fra København og fløj over Malmö
 13:30   over Nykøbing Falster
 15:30  over Lübeck
 16:40   landede tilbage i Hamborg

Optagelser af Hansa under flyvning i København indgår i filmen Hansa fra 1912.

I de to år hvor luftskibet var i kommerciel service for DELAG rejste 6.217 passagerer med LZ 13 Hansa på 399 flyvninger, og det tilbagelagde 44.437 km.

Militær brug  

Efter militæret overtog Hansa blev der monteret en platform på toppen af skroget, hvor der blev installeret to maskinkanoner.

Luftskibet blev brugt på angrebstogter til Frankrig og på rekononceringer i Østersøen, der bl.a. involverede indtagelsen af Liepāja i Letland.

Fra begyndelsen af 1915 blev det brugt som træningsfartøj, og det blev brugt til over 500 flyvninger over Berlin. I august 1916 blev det pillet fra hinanden i Jüterbog.

Referencer 

Zeppelinere
Akkommodation (øje)

Når øjnene akkommoderer skifter fokus fra fjernt til nært. Det gøres med ciliaris musklen, som er en lille ringformet muskel inde i øjet. Denne muskel ligger uden om linsen og lige ved roden af regnbuehinden. Når denne muskel spændes, sker der en afslapning i linsens ophængstråde (zonula-tråde). Derved mindskes linsens diameter og linsen bliver tykkere.

Syn
Ole Egberg Mikkelsen

Ole Egberg Mikkelsen (født 11. Juni 1956 i Esbjerg) er den nuværende danske ambassadør til Ukraine. Han var tidligere dansk ambassadør på den danske ambassade i Polen, Tyrkiet og Syrien. Han er uddannet Cand.scient.pol. på Aarhus Universitet.

Kilder og henvisninger

Diplomater fra Danmark
Jurassic World: Fallen Kingdom

Jurassic World: Fallen Kingdom er en amerikansk science fiction-film fra 2018, instrueret af J.A Bayona.

Medvirkende 

 Chris Pratt som Owen Grady
 Bryce Dallas Howard som Claire Dearing
 Rafe Spall som Eli Mills
 Justice Smith som Franklin Webb
 Daniella Pineda som Zia Rodriguez
 James Cromwell som Benjamin Lockwood
 Toby Jones som Gunnar Eversol
 BD Wong som Henry Wu
 Isabella Sermon som Maisie Lockwood
 Ted Levine som Ken Wheatly
 Jeff Goldblum som Ian Malcolm

Eksterne henvisninger 
 

Amerikanske film fra 2018
Science fiction-film fra USA
Jurassic Park
Engelsksprogede film
Matthias Gallas

Matthias Gallas (født 16. september 1584 i Trento, død 25. april 1647) var hertug af Lucera og tysk feltherre i kejserlig tjeneste.

Liv og gerning 
Gallas var først tilknyttet spansk militær og gik derefter ind i den katolske liga og udmærkede sig i slaget ved Stadtlohn, så at han i 1627 blev en friherre. I 1629 trådte Gallas i kejserlig tjeneste som generalmajor og deltog derefter med anerkendelse i den Mantuanske arvefølgekrig. I 1631 blev Gallas udnævnt på Albrecht von Wallensteins ordre som generelfelttøjsmester (overordnet officer i krigskollegiet), blev rigsgreve i 1632, deltog i slagene ved Nürnberg samme år og blev ophøjet til feltmarskal. Om vinteren 1632-33 havde Gallas overbefalingen i Schlesien. Han nød stadig Wallenstens særlige tillid og blev i 1633 generalløjtnant og feltherrens nærmeste mand. I konflikten med kejseren forrådte imidlertid Gallas sin feltherre og modtog blandt andet Friedland som forlening. Han fastholdt sin plads i hæren og havde en stor del af sejren i slaget ved Nördlingen.

Efter nogle succeser i starten mislykkedes hans kampagne i Frankrig, og imod Johan Banérs evner som feltherre kom Gallas til kort, og i 1639 blev han tvunget til at fratræde. I 1643 vendte Gallas ganske vist tilbage til tjeneste, men mod Lennart Torstenson formåede Gallas ikke at udrette noget, hans hær blev splittet, og han trak sig selv tilbage for kommandantposten og blev i stedet præsident for hofkrigsrådet.

Gallas blev allerede i samtiden kaldt "hærfordærveren", og den generelle mening i Tyskland var, at "trivsels"-generalen manglede kompetence. Gallas ejede ikke nogen større feltherrebegavelse, men han var en klog og erfaren general og bedre end det omdømme, han fik. Hans, efter datidens opfattelse, relativt høje alder svækkede imidlertid både hans disciplinære evner og hans initiativ, hvilket forklarer hans modgang.

Trediveårskrigen
Tyskere i 1500-tallet
Tyskere i 1600-tallet
Frederik Schandorff

Frederik Schandorff (født 26. december 1996) er en dansk professionel racerkører. Han kører for det italienske Lamborghini team VSR, med den tidligere Formel 1 kører Vincenzo Sospiri i spidsen.

Frederik vandt Lamborghini Super Trofeo World Final 2019. Han vandt også Lamborghini Super Trofeo Middel East Championship 2019.

Referencer

Eksterne henvisninger 
Frederik Schandorffs websted 

Formel 1-kørere fra Danmark
Thutmose 1.

Thutmose I (undertiden omtalt som Thutmosis I; gammelegyptisk: /ḏḥwty.ms/, Djehutymes, betydning "Tot er født") var tredje farao i 18. dynasti. Han overtog tronen efter farao Amenhotep 1. var død. Under hans regeringstid førte han krig langt ind i Levanten og i Nubien, og skubbede Egyptens grænser længere end nogensinde før. Han var også en stor bygherre, der byggede mange templer og en grav for sig selv Kongernes Dal; han er den første konge som er bekræftet at have gjort dette (men det er mulig at Amenhotep 1. også gjorde det).

Han blev efterfulgt af sin søn Thutmose 2., som selv blev efterfulgt af Thutmoses datter Hatshepsut. Hans regeringstid er generelt dateret til 1506–1493 f.Kr., omtrent den dato, der er angivet i et tysk standardværk, 1504-1492 f.Kr. Et akademisk mindretal, der har understreget astrologiske observationer, der blev brugt til at beregne gamle egyptiske optegnelser, vil datere hans regeringsperiode indtil 1526-1513 f.Kr.

Noter 

Faraoer
Alzheimer Klinikken

Alzheimer Klinikken var en rapgruppe bestående af Liam Nygaard O'Connor (L.O.C.) og  Chadi Abdul-Karim, og gruppen blev dannet i 1995. De udgav i 1997 deres første demobånd, "Respekten Stinker". 

Rapgrupper fra Danmark
Stine Rex

Stine Rex født 8. juni 1979 i Herning, er en dansk atlet (ultraløber). Hun vandt EM-sølv i 24 timers løb 2018 i Timișoara, Rumænien , hvor hun satte dansk rekord med 241,920 km. I 2019 blev det til en 5. plads ved VM i Albi i Frankrig, da hun med 243,749 km forbedrede sin egen danske rekord.

Stine har i 2020 slået den nordiske rekord, europæisk rekord i 48 timers løb, med distancen på 384 km. Det skete i perioden 22.-24. maj 2020 på en 2,2 km rute i Fårup Sommerland. Anledningen var blandt andet at samle penge ind til hendes arbejdsplads, DGI Huset Nordkraft. 

Rex er i øvrigt også den danske person der har løbet længst på 48 timer.
I 2023 satte hun uofficiel verdensrekord i 72 timersløb med over 500 kilometer.

Stine Rex er mor til tvillingerne Emma og Emil, som er født i 2011.

Referencer

Eksterne link 
 Stine Rex' hjemmeside

Langdistanceløbere fra Danmark
Maratonløbere fra Danmark
Atleter fra Sæby IK-80
Finn Reske-Nielsen

Finn Reske-Nielsen (født den 14. januar 1950) blev efter en lang oversøisk karriere i De Forenede Nationer (FN) tilknyttet FN's fredsbevarende mission i Østtimor, fra missionen blev oprettet i 2006 til den blev nedlagt i 2012, og fungerede som missionens chef i dens sidste år.

Uddannelse og karriere
Finn Reske-Nielsen blev cand.scient.pol. i 1976 fra Institut for Statskundskab, Aarhus Universitet, hvor han også underviste i en periode, hvorefter han fra 1977 til 2013 gjorde karriere i De Forenede Nationer (FN). I de tidlige år arbejdede han for FN's flygtningeorganisation (UNHCR) i Zambia og Schweiz. Derefter havde han stillinger i FN's Udviklingsprograms kontorer i Papua Ny Guinea og Namibia og tilbragte 10 år i FN's hovedkvarter i New York, hvor han beskæftigede sig med kampen mod apartheid og for Namibias selvstændighed. Fra 2002 til 2006 var han Resident Coordinator i FN’s Udviklingsprogram – UNDP i Laos. Fra 2006 til 2012 arbejdede han for FN's fredsbevarende mission i Østtimor, også kaldet United Nations Integrated Mission in Timor-Leste (UNMIT), først som stedfortrædende chef og i 2012 som dens chef.

I 2016 udgav Reske-Nielsen sammen med sin hustru, Bodil Knudsen, bogen Med FN på fem kontinenter.

Kilder og henvisninger

Danskere i FN
Hilda Klee

Hilda Martine Inger Klee (født Jensen 1. maj 1895 på Frederiksberg-1985) var en dansk tennisspiller fra Odense Boldklub.

Hilda Klee og Ida Mølmark Jensen fra Svendborg TK vandt 1931 de danske mesterskab i damedouble.

Kilder 

Tennisspillere fra Danmark
Kvindelige sportsudøvere
Personer fra Frederiksberg
Danskere i 1900-tallet
Gudrun Agerholm Roll

Gudrun Agerholm Roll (27. September 1900 i København - 1942 i København) var en dansk tennisspiller fra Hellerup IK.

Gudrun Agerholm Roll og Inga Sperling vandt 1930 det danske mesterskab i damedouble.

Gudrun Agerholm var gift med USA:s vicekonsul i København William Roll (1892-1967), de fik sønnen William G. Roll (1926-2012) som var psykolog. Paret blev skilt 1929.

Kilder 

Tennisspillere fra Danmark
Kvindelige sportsudøvere
Danskere i 1900-tallet
Marluze da Cruz

Marluze Santos da Cruz von Holstein-Rathlou (født og opvokset i København) er en dansk koreograf, danser og sangerinde. Hun er af dansk adel og er ydermere efterkommer af den brasilianske indianerstamme Krenak.

Marluze da Cruz er uddannet contemporary danser med speciale i koreografi ved Den Danske Scenekunstskole i 2013. Siden har hun været danser og koreograf i adskillige opsætninger på teatre, danse- og musikfestivaler og tv-shows i Danmark. Hun har optrådt flere gange for kongehuset, X-Factor, EUROVISION, P3Guld samt danset og koreograferet for kunstnere som Emeli Sandé, Jessica Mauboy, Ida Corr, Lydmor og Phlake.

Blandt hendes koreografier er bl.a. den anmelder- og publikumsroste teaterkoncert Lyden af de skuldre vi står på fra 2017, hvor da Cruz ovenikøbet også medvirkede med et mix af moderne dansebevægelser og hiphoppende moves, alt i mens hun sang Du danske sommer under et hoved af rosenknopper - I 2018 vandt Teaterkoncerten to Reumertpriser for Årets Musical/Musikteater og Årets Scenedesign og i 2020 blev forestilling genopsat.

Teater

Referencer

Eksterne henvisninger 
 Marluze da Cruz på Instagram
 Marluze da Cruz på Facebook
 Marluze da Cruz på LinkedIn
 marluzedacruz.com 

Dansere fra Danmark
Koreografer fra Danmark
Slægten Holstein-Rathlou
Slægten Holstein
Slægten Rathlow
Personer fra København
Kunstnere fra Danmark
Teater i Danmark
Sangere fra Danmark
Philip Reeve

Philip Reeve (28. februar 1966) er en engelsk forfatter fra Brighton, mest kendt for sin børne- og ungdomstetralogi kaldet De rullende byer.

Bibliografi 
 De rullende byer-serien
 De rullende byer 
 Forrædernes fest 
 Helvedesmaskiner 
 Byernes kamp 
 Fever Crumb-serien
 Fever Crumb
 Goblins-serien
 Goblins 
 Goblin Quest 
 Goblin vs. Dwarves 
 Railhead serie
 Railhead 
 Black Light Express 
 Station Zero 

Romanforfattere fra England
Fantasyforfattere fra Storbritannien
Børnebogsforfattere fra Storbritannien
Hansa

Hansa kan henvise til:

 Hanseforbundet – sammenslutning af nordeuropæiske handelsbyer i 14.-17. århundrede 

 Hansa – skib som deltog i den Tyske Nordpolsekspedition 1869
 LZ 13 Hansa – tysk zeppeliner fra 1912
 Hansa (film) – film fra 1912 om LZ 13 Hansas flyvning til København i september 1912
 Hansa Bryggeri – norsk bryggeri i Bergen
 Hansa Rostock – tysk fodboldklub i Rostock
 Hansa-Park – tysk forlystelsespark i Sierksdorf, Schleswig-Holstein
 Lufthansa – tysk luftfartsselskab
Kronborg (Lunde Sogn)

Kronborg er en husmandskoloni der opføres i 1934 hvor jorden udstykkes fra gården Ulkendrup, der ligger syd for kulturmiljøet. husmandskolonien ligger midt mellem Otterup og Søndersø og får navn af gården Kronborghus fra 1852 der fortsat findes. De 17 husmandssteder ligger med forholdsvis stor spredning langs Kronborgvej og Glavendrupvej.

Udstykningerne er delvis bevaret, ligesom husmandsstederne fortsat findes. Dog fremstår bebyggelserne uden de store arkitektoniske værdier hvor mange af dem er meget ombyggede. Værdierne knyttes til strukturen, men fortællingen er svær at aflæse grundet den kraftige ombygning.

Lokaliteter i Nordfyns Kommune
Kortbaneløb på skøjter under vinter-OL 2018

Kortbaneløb på skøjter under vinter-OL 2018fandt sted den 10. og 22. februar 2018 i Pyeongchang, Sydkorea.

Medaljer

Medaljeoversigt

Kvindernes øvelser 

 Skatere, der ikke deltog i finalen, men fik medaljer.
 Holland satte verdensrekord på trods af ikke at have vundet guld. De vandt bronze som standard, da Canada og Kina begge blev diskvalificeret fra medalierunden (finale A), hvor kun to hold skulle tage guld og sølv (Sydkorea og Italien); Holland havde allerede vundet det forrige løb, klassificeringsrunden (Final B), i verdensrekordtid.

Mændenes øvelser

Referencer
Axel Petersen (tennisspiller)

Axel Petersen (født 2. februar 1897, død 22. februar 1985) var en dansk tennisspiller.
Han var i 1920'erne den dominerende danske single spiller og vandt i alt 11 Danske mesterskaber som repræsentant for B.93 og tre som
repræsentant for HIK; otte DM i single, to DM i herredouble og et DM i mixeddouble. Han var professionel 1928-30 og igen fra 1934. Repræsenterede Danmark på landshold og i Davis Cup.

Verdensmesterskaberne i tennis 
I 1921 blev der afholdt VM i tennis på overdækket bane i Kjøbenhavns Boldklubs nyopførte tennishal på Pile Allé på Frederiksberg i København og Axel Petersen vandt i første runde over finske Ernst Boris Schildt 1-6, 6-0, 6-1 og 7-5. I næste runde tabte han til KB'eren Vagn Ingerslev i tre sæt. I 1922 blev de samme mesterskaber afholdt i Saint Moritz i Schweiz, hvor han tabte til franskmanden Jean Laurent Robert Borota. I 1923 i Barcelona var han oversidder i første runde, men blev slået ud i anden runde af spanieren Fransisco Sindreu Pons med 3-6, 6-2, 5-7, 6-0 og 3-6.

Wimbledonturneringen 
Axel Petersen deltog for første gang i Wimbledonturneringen som amatør i 1926 og vandt i første runde over Peter Mockler fra Irland, men tabte i anden runde til sydafrikaneren Patrick Spence efter fem sæt.
Han deltog i Wimbledon turnering i 1928 som professionel og tabte i første runde til amerikaneren Wilbur Coen 7-5, 6-3, 6-3.

Andre internationelle turneringer 
Axel Petersen deltog i 1927 i de tyske mesterskaber i Berlin, hvor kun tre deltagere havde meldt sig. Han røg han ud i første opgør mod tyskeren Willy Hannemann.
I 1928 varmede han op til Wimbledon ved at deltage i det professionelle tennisstævne i Monte Carlo. Han vandt sin første runde kamp
over Franz Soyka fra Tjekkoslovakiet.

Referencer

Eksterne henvisninger 
 

Tennisspillere fra Danmark
Danskere i 1900-tallet
Lise Kaae Sørensen

Lise Kaae Sørensen gift Evers (født 1939) er en tidligere dansk tennisspiller medlem af B.93. Hun vandt et Danmarksmesterskab i damedouble og med skiftende makkere ti DM i mixed double.

Noter

Eksterne henvisninger 

Tennisspillere fra Danmark
Kvindelige sportsudøvere
Lars Møller (redaktør)

Lars Peter Silas Mathæus „Arĸaluk“ Møller (også kaldet Lars Peder Sillas Matthæus Møller og med ny retskrivning Aqqaluk; født 9. januar 1842 i Nuuk, død 20. januar 1926 sammesteds) var en grønlandsk redaktør, bogtrykker, litograf, tegner, oversætter, tolk og ekspeditionsdeltager.

Liv 
Lars Møller var søn af Peter Erik Møller (1816-1897) og dennes kone Ane Elisabeth Karen Lynge (1817-1905).

Han blev i første omgang opdraget som jæger og fisker, men da inspektør Hinrich Johannes Rink grundlagde trykkeriet i Nuuk i 1857, begyndte den kun 15-årige Lars Møller at arbejde der som assistent og lærling. Han videreuddannede sig hos Rink i Danmark i et halvt år i 1861 inden for typografi og litografi og vendte så tilbage til trykkeriet, hvor avisen Atuagagdliutit fra da af blev trykt. I 1873/74 afløste han Rasmus Berthelsen som redaktør på Atuagagdliutit. Artiklerne i avisen illustrerede han selv med farvetryk, og hans avis ses som en af grundene til, at den almindelige grønlænder begyndte at blive interesseret i at læse i slutningen af det 19. århundrede. Han oversatte også fra dansk for at fylde Atuagagdliutit med tekster. Hans viden om landet og folket samt hans arbejde bidrog i høj grad til at knytte Grønland og Danmark sammen, idet han fungerede som tolk for de mange inspektører i løbet af sin karriere og som fagperson bragte dem tættere på deres inspektorat. Også for de polarforskere, der færdedes i Grønland, udgjorde han en vigtig kilde til informationer, eksempelvis ledsagede han Adolf Erik Nordenskiöld på dennes ekspedition i 1883 og udfærdigede i den forbindelse mange tegninger. I 1922 blev den efterhånden 80-årige Lars Møller efterfulgt af Kristoffer Lynge efter 65 års tjeneste.

Den 10. februar 1867 giftede han sig med Louise Malene Kristiane Rasmussen (1847-1928), datter af jagtleder Peter Rasmussen (1802-1864) og dennes kone Ane Kathrine Platou (1813-1885), datter af inspektør Christian Alexander Platou. De fik følgende børn:
 John Peter Christian Møller (født 19. november 1867 i Nuuk, død 9. juli 1935 sammesteds), bogtrykker og fotograf
 Claus Elias Karl Møller (født 31. marts 1870 i Nuuk)
 Sophie Birgitte Jakobine Møller (født 17. juni 1872 i Nuuk)
 Dødfødt søn (dødfødt 3. august 1879 i Nuuk)
 Stephen Pavia Kristian Møller (født 17. september 1882 i Nuuk, død 11. marts 1909 sammesteds), tegner og maler

I 1892 fik han Fortjenstmedaljen i sølv, og i 1917 blev han Ridder af Dannebrog. Han døde i starten af 1926 kort efter sin 84. fødselsdag.

Noter 

Chefredaktører fra Grønland
Bogtrykkere fra Grønland
Litografer fra Grønland
Illustratorer fra Grønland
Oversættere fra Grønland
Riddere af Dannebrog
Modtagere af Fortjenstmedaljen i sølv
PlayerUnknown's Battlegrounds

PlayerUnknown's Battlegrounds (PUBG) er et online multiplayer computerspil udviklet og udgivet af PUBG Studios, et datterselskab af det sydkoreanske videospilselskab Krafton. 

Spillets handling går ud på at man fra en flyvemaskine springer ud i faldskærm og skal prøve at holde sig indenfor en stor cirkel der bliver mindre og mindre, uden man selv bliver dræbt. Nede på jorden skal spilleren samle våben og forsvare sig selv, da alle spillere på cirka 100 deltagere er fjender mod hinanden.

PlayerUnknown's Battlegrounds blev første gang udgivet til Microsoft Windows i 2017. Spillet blev også udgivet til Xbox One i september 2018. En mobilversion til Android og iOS, samt en PS4-version blev udgivet samme år.
Computerspil
Monique Feijen

Monique Feijen (født 17. juli 1976) er en tidligere kvindelig hollandsk håndboldspiller som optrådte for Hollands kvindehåndboldlandshold.

Karriere 
I slutningen af 1990'erne var der ikke en egentlig damehåndboldliga i Holland, og de bedste spillere trænede primært på landsholdet. Den danske landsholdstræner Jan Pytlick indledte et samarbejde med sin hollandske kollega Bert Bouwer, og han foreslog, at nogle af de bedste af spillerne skulle spille i Danmark. Derfor ankom i julen 1999 fire talentfulde hollandske landsholdsspillere, heriblandt Feijen, til GOG med økonomisk støttet fra rigmanden Ton van Born. Spillerne blev hurtigt en succes og var blandt andet medvirkende til, at GOG vandt pokalturneringen i 1999-2000.

Efter at have spillet 7 år i GOG, skiftede hun i 2007 til ligakonkurrenter fra Horsens HK. Hun lagde i 2009 efter to år i Horsens håndbolden på hylden, grundet samtlige korsbåndskader. Hun optrådt i 2011 på 3. divisionsholdet fra Børkop HK, og stoppede derefter endegyldigt sin aktive håndboldkarriere.

Efter sin håndboldkarriere er hun blevet lærer på Design- og Idrætsefterskolen Skamling hvor hun underviser i tysk og håndbold.

Referencer

Eksterne henvisninger 
 

Håndboldspillere fra Nederlandene
Håndboldspillere fra GOG
Elly an de Boer

Elly an de Boer (født 6. januar 1979 i Emmen, Holland) er en tidligere kvindelig hollandsk håndboldspiller som optrådte for Hollands kvindehåndboldlandshold.

Karriere 
I slutningen af 1990'erne var der ikke en egentlig damehåndboldliga i Holland, og de bedste spillere trænede primært på landsholdet. Den danske landsholdstræner Jan Pytlick indledte et samarbejde med sin hollandske kollega Bert Bouwer, og han foreslog, at nogle af de bedste af spillerne skulle spille i Danmark. Derfor ankom i julen 1999 fire talentfulde hollandske landsholdsspillere, heriblandt Feijen, til GOG med økonomisk støttet fra rigmanden Ton van Born. Spillerne blev hurtigt en succes og var blandt andet medvirkende til, at GOG vandt pokalturneringen i 1999-2000.

Referencer

Eksterne henvisninger 
 

Håndboldspillere fra Nederlandene
Håndboldspillere fra FC København Håndbold
Saskia Mulder

Saskia Mulder (født 25. november 1978) er en tidligere kvindelig hollandsk håndboldspiller, som optrådte for Hollands kvindehåndboldlandshold.

Hun skiftede i 2003 til Viborg HK, efter at have været i GOG, siden 1999.

Referencer

Eksterne henvisninger 
 

Håndboldspillere fra Nederlandene
Håndboldspillere fra GOG
Håndboldspillere fra Viborg HK
Schweiz' håndboldlandshold (herrer)

Schweiz' håndboldlandshold for mænd er det mandlige landshold i håndbold for Schweiz. Det repræsenterer landet i internationale håndboldturneringer. De reguleres af Schweiz' håndboldforbund.

Resultater

OL 
  1936: .-plads
  1980: 8.-plads
  1984: 7.-plads
  1996: 8.-plads

Verdensmesterskab 
  1954: 4.-plads
  1961: 10.-plads
  1964: 12.-plaes
  1967: 14.-plads
  1970: 15.-plads
  1982: 12.-plads
  1986: 11.-plads
  1990: 13.-plads
  1993: 4.-plads
  1995: 7.-plads
  2021: Kvalificeret

Europamesterskaber 
  2002: 13. plads
  2004: 12. plads
  2006: 14. plads
 , ,  2020: 16. plads

Eksterne henvisninger 
 Officiel hjemmeside  

Landshold (herrer)
Herrehåndboldlandshold